Document ID: 31989R1954

ΚΑΝΟΝΙΣΜΟΣ ( ΕΟΚ ) αριθ . 1954/89 ΤΗΣ ΕΠΙΤΡΟΠΗΣ της 30ής Ιουνίου 1989 σχετικά με την πώληση, στο πλαίσιο της διαδικασίας που καθορίζεται στον κανονισμό ( ΕΟΚ ) αριθ . 3143/85, του βουτύρου που ευρίσκεται στην κατοχή ορισμένων οργανισμών παρέμβασης και προορίζεται για την άμεση κατανάλωση υπό μορφή συμπυκνωμένου βουτύρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 763/89 ( 2 ), και ιδίως το άρθρο 6 παράγραφος 7,
Εκτιμώντας :
ότι το άρθρο 2α του κανονισμού ( ΕΟΚ ) αριθ . 3143/85 της Επιτροπής της 11ης Νοεμβρίου 1985 σχετικά με τη διάθεση σε μειωμένη τιμή του βουτύρου παρέμβασης που προορίζεται για άμεση κατανάλωση υπό μορφή συμπυκνωμένου βουτύρου ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1953/89 ( 4 ), εισήγαγε τη δυνατότητα να πωλείται το βούτυρο παρέμβασης σε δύο φάσεις, πρώτα σε δημοπρασία και στη συνέχεια σε τιμές κατ' αποκοπή που καθορίζονται εκ των προτέρων -
ότι, στην παρούσα κατάσταση της αγοράς του βουτύρου, είναι δυνατόν να διατεθεί ποσότητα 593,2 τόνων βουτύρου -
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
1 . Πραγματοποιείται, δυνάμει του άρθρου 2α του κανονισμού ( ΕΟΚ ) αριθ . 3143/85, πώληση σε δύο φάσεις των ποσοτήτων βουτύρου παρέμβασης που προορίζεται για την άμεση κατανάλωση υπό μορφή συμπυκνωμένου βουτύρου :
- 476,2 τόνοι που κατέχονται από το γερμανικό οργανισμό παρέμβασης και αγοράσθηκαν πριν από την 1η Ιουνίου 1989,
- 117 τόνοι που κατέχονται από το βελγικό οργανισμό παρέμβασης και αγοράσθηκαν πριν από την 1η Ιουνίου 1989 .
2 . Οι οργανισμοί παρέμβασης που αναφέρονται στην παράγραφο 1 πωλούν κατά προτεραιότητα το βούτυρο του οποίου η διάρκεια αποθεματοποίησης είναι μεγαλύτερη .
3 . Οι πωλήσεις γίνονται σύμφωνα με τις διατάξεις του κανονισμού ( ΕΟΚ ) αριθ . 3143/85 και τις διατάξεις του παρόντος κανονισμού .
4 . Οι ελάχιστες τιμές που αναφέρονται στο άρθρο 2α παράγραφος 3 του κανονισμού ( ΕΟΚ ) αριθ . 3143/85 καθορίζονται στο παράρτημα Ι .
5 . Λαμβάνονται υπόψη μόνον οι προσφορές οι οποίες φθάνουν το αργότερο στις 10 Ιουλίου 1989, ώρα 12.00, στους σχετικούς οργανισμούς παρέμβασης και οι αιτήσεις αγοράς που υποβάλλονται από την πέμπτη εργάσιμη ημέρα που ακολουθεί την τελευταία προθεσμία που καθορίζεται ανωτέρω .
6 . Πληροφορίες σχετικά με τις ποσότητες και τους τόπους που βρίσκονται αποθηκευμένα τα προϊόντα είναι δυνατόν να λαμβάνονται από τους ενδιαφερόμενους στις διευθύνσεις που αναφέρονται στο παράρτημα ΙΙ .
Άρθρο 2
1 . Οι ενδιαφερόμενοι συμμετέχουν στην ειδική δημοπρασία είτε με κατάθεση γραπτής προσφοράς στον οργανισμό παρέμβασης, έναντι απόδειξης παραλαβής, είτε με οποιοδήποτε γραπτό μέσο επικοινωνίας .
2 . Η προσφορά περιέχει ιδίως :
α ) το ονοματεπώνυμο και τη διεύθυνση του προσφέροντος -
β ) την τιμή που προσφέρεται ανά 100 χιλιόγραμμα βουτύρου της επιθυμητής περιεκτικότητας σε λιπαρά ύλη, χωρίς να λαμβάνονται υπόψη οι μεταγενέστερες φορολογικές επιβαρύνσεις κατά την έξοδό του από τις φυσικές εγκαταστάσεις, εκφρασμένη στο νόμισμα του κράτους μέλους στο έδαφος του οποίου είναι αποθηκευμένο το βούτυρο -
γ ) την αιτούμενη ποσότητα βουτύρου διευκρινίζοντας την περιεκτικότητα σε λιπαρά ύλη και του συμπυκνωμένου βουτύρου -
δ ) την εγκατάσταση όπου πραγματοποιείται η μεταποίηση του βουτύρου σε συμπυκνωμένο βούτυρο και όπου συσκευάζεται, σύμφωνα με τα άρθρα 4 και 5 του κανονισμού ( ΕΟΚ ) αριθ . 3143/85 και, κατά περίπτωση, η εγκατάσταση όπου το συμπυκνωμένο βούτυρο συσκευάζεται για να τεθεί σε εμπορία . Εντούτοις, μετά από συμφωνία με τον αρμόδιο οργανισμό, το σύνολο του συμπυκνωμένου βουτύρου δύναται να συσκευασθεί για να τεθεί σε εμπορία σε άλλη εγκατάσταση από αυτήν που αναφέρεται στην προσφορά.
3 . Μια προσφορά ισχύει μόνον εάν :
α ) συνοδεύεται από τη γραπτή δέσμευση να χρησιμοποιηθεί σύμφωνα με τον κανονισμό ( ΕΟΚ ) αριθ . 3143/85 η ποσότητα βουτύρου που αναφέρεται στην προσφορά για τη μεταποίηση σε συμπυκνωμένο βούτυρο -
β ) αφορά μόνο το βούτυρο ιδίως περιεκτικότητας σε λιπαρά ύλη -
γ ) αφορά ποσότητα τουλάχιστον ενός τόνου . Εντούτοις, στην περίπτωση κατά την οποία η ληφθείσα από τον υπερθεματιστή ποσότητα σε περίπτωση κατ' αναλογία διανομής είναι κατώτερη από ένα τόνο, η ληφθείσα ποσότητα αποτελεί την ελάχιστη ποσότητα για την προσφορά -
δ ) προσκομίζεται η απόδειξη ότι ο προσφέρων συνέστησε, πριν από τη λήξη της προθεσμίας για την υποβολή των προσφορών, την εγγύηση δημοπρασίας που αναφέρεται στο άρθρο 3 παράγραφος 1 της συγκεκριμένης δημοπρασίας .
4 . Η προσφορά δεν δύναται να αποσυρθεί μετά τη λήξη της αναφερόμενης στο άρθρο 1 παράγραφος 5 της προθεσμίας για την υποβολή των προτάσεων σχετικά με την εν λόγω δημοπρασία .
Άρθρο 3
1 . Στο πλαίσιο του παρόντος κανονισμού, η διατήρηση της προσφοράς μετά τη λήξη της προθεσμίας υποβολής των προσφορών, την πληρωμή της τιμής και τη σύσταση εγγύησης προορισμού που αναφέρεται στο άρθρο 2α παράγραφος 5 του κανονισμού ( ΕΟΚ ) αριθ . 3143/85 αποτελούν βασικές απαιτήσεις, η τήρηση των οποίων εξασφαλίζεται με τη σύσταση εγγύησης δημοπρασίας 150 Ecu ανά τόνο .
2 . Η εγγύηση δημοπρασίας συνίσταται στο κράτος μέλος όπου υποβάλλεται η προσφορά .
Άρθρο 4
1 . Η προσφορά απορρίπτεται εάν η προτεινόμενη τιμή είναι κατώτερη από την ελάχιστη τιμή που καθορίζεται από την εν λόγω δημοπρασία .
2 . Τα δικαιώματα και οι υποχρεώσεις που απορρέουν από τη δημοπρασία δεν μεταβιβάζονται .
Άρθρο 5
1 . Κάθε προσφέρων ενημερώνεται από τον οργανισμό παρέμβασης για το αποτέλεσμα της συμμετοχής του στην ειδική δημοπρασία, εντός της προθεσμίας που αναφέρεται στο άρθρο 2α παράγραφος 3 τέταρτο εδάφιο του κανονισμού ( ΕΟΚ ) αριθ . 3143/85 .
2 . Στην περίπτωση κατά την οποία ο προσφέρων δηλώνεται υπερθεματιστής, η πληροφορία αυτή αναφέρει, ιδίως :
α ) την πωλούμενη ποσότητα βουτύρου -
β ) το ποσό της εγγύησης προορισμού -
γ ) το χρονικό όριο μεταποιήσεως της ποσότητας του βουτύρου σε συμπυκνωμένο βούτυρο που περιέχεται στην προσφορά και τη συσκευασία του .
Άρθρο 6
1 . Ο υπερθεματιστής καταβάλλει στον οργανισμό παρέμβασης, πριν από την παραλαβή του βουτύρου και εντός της προθεσμίας των 15 ημερών που αναφέρεται στο άρθρο 2α παράγραφος 6 του κανονισμού ( ΕΟΚ ) αριθ . 3143/85, για κάθε ποσότητα που προτίθεται να αποσύρει, το αντίστοιχο προς την προσφορά του ποσό .
2 . Εκτός περιπτώσεως ανωτέρας βίας, εάν ο υπερθεματιστής δεν πραγματοποίησε την ανωτέτω πληρωμή εντός της καθορισμένης προθεσμίας, εκτός από την κατακράτηση της εγγυήσεως που αναφέρεται στο άρθρο 3, η πώληση ακυρώνεται για τις υπόλοιπες ποσότητες .
Άρθρο 7
1 . Όταν πραγματοποιηθεί η καταβολή του ποσού που αναφέρεται στο άρθρο 6 παράγραφος 1 και συσταθεί η εγγύηση προορισμού, ο οργανισμός παρέμβασης παραδίδει ένα δελτίο παραλαβής που δείχνει :
α ) την ποσότητα για την οποία οι όροι που αναφέρονται πιο πάνω πληρούνται και η προσφορά η οποία χαρακτηρίζεται με αύξοντα αριθμό στην οποία και αναφέρεται -
β ) την ψυκτική αποθήκη στην οποία έχει αποθηκευθεί αυτή η ποσότητα -
γ) το χρονικό όριο για την παραλαβή του βουτύρου -
δ ) την ημερομηνία λήξης της προθεσμίας για τη μεταποίηση, τη συσκευασία και την περιεκτικότητα σε λιπαρή ύλη του μεταποιημένου βουτύρου .
2 . Στην περίπτωση που πραγματοποιείται η αναφερόμενη στο άρθρο 6 παράγραφος 1 πληρωμή, χωρίς να γίνει η παραλαβή του βουτύρου εντός της προθεσμίας που αναφέρεται ανωτέρω, η αποθήκευση του βουτύρου πραγματοποιείται σε βάρος και με ευθύνη του υπερθεματιστή από την επομένη της ημέρας που προβλέπεται στην παράγραφο 1 στοιχείο γ ). Η παραλαβή αυτή δύναται να γίνει τμηματικά .
3 . Το βούτυρο παραδίδεται από τον οργανισμό παρέμβασης σε συσκευασίες που φέρουν με γράμματα ορατά και ευανάγνωστα, την ένδειξη που αναφέρεται στο άρθρο 3 παράγραφος 2 του κανονισμού ( ΕΟΚ ) αριθ . 3143/85 .
Το βούτυρο παραμένει στην αρχική του συσκευασία μέχρι την έναρξη των διαδικασιών χρησιμοποίησης, σύμφωνα με το άρθρο 4 του ιδίου κανονισμού .
Άρθρο 8
1 . Οι αιτήσεις αγοράς που αναφέρονται στο άρθρο 1 παράγραφος 5 υποβάλλονται και γίνονται αποδεκτές, mutatis mutandis, υπό τους όρους που καθορίζονται στο άρθρο 2 παράγραφοι 1 και 2 στοιχεία α ), γ ) και δ ) και παράγραφος 3 στοιχεία α ), β ) και γ ).
2 . Η σύμβαση συνάπτεται υπό τους όρους που αναφέρονται στο άρθρο 2 παράγραφος 4 του κανονισμού ( ΕΟΚ ) αριθ . 3143/85 .
Άρθρο 9
Το ποσό της εγγύησης προορισμού που αναφέρεται στο άρθρο 3 παράγραφος 1 καθορίζεται σε 250 Ecu ανά 100 χιλιόγραμμα .
Άρθρο 10
Ο παρών κανονισμός αρχίζει να ισχύει στις 3 Ιουλίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 30 Ιουνίου 1989 .

Labels: 3
17